123. löggjafarþing 1998–99.

Þskj. 772 — 467. mál.

Fyrirspurn

til félagsmálaráðherra um laun grunnskólakennara og fjármál sveitarfélaga.

Frá Steingrími J. Sigfússyni.

1.	Telur ráðherra, sbr. ummæli hans í umræðum á Alþingi þriðjudaginn 2. febrúar sl. og ummæli í umræðuþætti í ríkissjónvarpinu að kvöldi sama dags, að laun grunnskólakenn ara séu of há? Ef svo er, hvað teldi ráðherra vera hæfileg laun fyrir grunnskólakennslu?

2.	Hefur ráðherra í hyggju að beita sér fyrir breytingu á lögum um stéttarfélög og vinnu
deilur, lögum um réttindi og skyldur starfsmanna ríkisins eða lögum um réttindi og skyldur kennara og skólastjórnenda grunnskóla til að takmarka réttindi kennara eða ann arra sambærilegra stétta?

3.	Telur ráðherra að sveitarfélögunum sé ekki treystandi til að vera viðsemjandi grunn
skólakennara eða til að fara með samningsrétt yfirleitt?